Баскетболният Берое замина за Унгария за участие в силен турнир - Баскетбол - Sportal.bg
Баскетболистите и треньорският щаб на Берое заминават за Унгария, където старозагорци ще вземат участие в престижен приятелски турнир с отбори от три страни.
Това са тимовете на Ретимно (Гърция), Аполон (Кипър) и домакините от едноименния унгарски град Кьорменд, разположен в близост до границата с Австрия и недалеч от прочутото езеро Балатон. Тази нощ беройци кацат в столицата на Словакия - Братислава, откъдето ще се отправят към града-домакин.
По програма срещите ще се проведат на 13 и 14 септември. Преди няколко седмици Берое получи покана да се включи в турнира от домакина Кьорменд. Надпреварата е част от предсезонната подготовка на тима, в която основната задача пред треньорското ръководство остава обиграване на отбора и подготовка в максимална степен за старта на новия сезон.
Берое Академик (София)